OpenLLM-France/wikimedia huggingface dataset:
# La bicicleta estàtica

La bicicleta estàtica és un recull de dinou contes de l'escriptor Sergi Pàmies. La primera edició va ser el setembre del 2010, a l'editorial Quaderns Crema. Es tracta del llibre més autobiogràfic de l'autor fins a la data. Segons explica Pàmies, en el llibre fa servir molt l'autobiografia però des de la ficció, de manera que no se sap quina part és certa i quina inventada.
Els relats que formen part d'aquest llibre són: Benzodiazepina, Quatre nits, L'illa, La dona de la meva vida, Anar a dormir d'hora, El que no hem menjat, El mapa de la curiositat, Papiroflèxia, Tres maneres de no dir t'estimo, Ataràxia, Les cançons que li agradaven a Lenin, Supervivència, Un any de gos equival a set anys de persona, Unplugged* , Mister Trujillo, Bèlgica, Voluntaris, Cent per cent seda natural i Hauries hagut d'insistir.

## Referències

* ↑ 324cat. «L'escriptor Sergi Pàmies publica "La bicicleta estàtica", un nou llibre de contes», 01-09-2010. [Consulta: 26 març 2024].
* ↑ http://www.llegirencasdincendi.com/2010/11/la-bicicleta-estatica-sergi-pamies.html Arxivat 2010-11-22 a Wayback Machine.
* ↑ Fancelli, Agustí «Las intendencias de Sergi Pàmies» (en castellà). El País [Madrid], 05-09-2010. ISSN: 1134-6582.
* ↑ «"La bicicleta estàtica" de Sergi Pàmies», 28-10-2010. [Consulta: 26 març 2024].
* ↑ http://www.quadernscrema.com/noticies/video-pamies Arxivat 2016-03-03 a Wayback Machine.
* ↑ http://vimeo.com/14823034 Sergi Pàmies llegeix el conte Supervivència
* ↑ http://www.vilaweb.tv/?video=6308 Sergi Pàmies llegeix el conte "Unplugged"

## Enllaços externs

* Fitxa del llibre a Quaderns Crema
* Vídeo on Sergi Pàmies parla del llibre
# LDT

LDT té els següents significats:
* Política: Lliga de Ticino, partit polític de Suïssa d'ideologia nacionalista conservadora.
* Informàtica: Lightning Data Transport, tecnologia de comunicacions bidireccional.
# La Maquinista

«La Maquinista» té aquests significats:
* La Maquinista Terrestre i Marítima, empresa metal·lúrgica.
* La Maquinista (centre comercial), centre comercial de Barcelona.
* La Maquinista (cançó), cançó de Josep Anselm Clavé.
També trobem els següents significats:
* Maquinista, conductor d'un vehicle ferroviari.
* El maquinista de la General, pel·lícula nord-americana de l'any 1926.
# Lafayette (Colorado)

Lafayette és una població dels Estats Units a l'estat de Colorado. Segons el cens del 2000 tenia 23.197 habitants.

## Demografia

Segons el cens del 2000, Lafayette tenia 23.197 habitants, 8.844 habitatges, i 5.952 famílies. La densitat de població era de 1.012 habitants per km².
Dels 8.844 habitatges en un 37,4% hi vivien nens de menys de 18 anys, en un 52,4% hi vivien parelles casades, en un 10,9% dones solteres, i en un 32,7% no eren unitats familiars. En el 22,8% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,5% tenia menys de 18 anys, un 7,5% entre 18 i 24, un 38,3% entre 25 i 44, un 20,9% de 45 a 60 i un 5,8% 65 anys o més.
L'edat mediana era de 34 anys. Per cada 100 dones de 18 o més anys hi havia 95,2 homes.
La renda mediana per habitatge era de 56.376 $ i la renda mediana per família de 64.088 $. Els homes tenien una renda mediana de 44.167 $ mentre que les dones 31.381 $. La renda per capita de la població era de 27.780 $. Entorn del 5,2% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lafayette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Lafayette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Lafayette

«La Fayette, LaFayette o Lafayette» té aquests significats:
* Geografia:
** La Fayette (Alabama), població dels Estats Units a l'estat d'Alabama
** Lafayette (Califòrnia), població dels Estats Units a l'estat de Califòrnia
** Lafayette (Colorado), població dels Estats Units a l'estat de Colorado
** La Fayette (Geòrgia), població dels Estats Units a l'estat de Geòrgia
** Lafayette (Indiana), població dels Estats Units a l'estat d'Indiana
** La Fayette (Illinois), població dels Estats Units a l'estat d'Illinois
** LaFayette (Kentucky), població dels Estats Units a l'estat de Kentucky
** Lafayette (Louisiana), població dels Estats Units a l'estat de Louisiana
** Lafayette (Minnesota), població dels Estats Units a l'estat de Minnesota
** Lafayette (Ohio), població dels Estats Units a l'estat d'Ohio
** Lafayette (Oregon), població dels Estats Units a l'estat d'Oregon
** Lafayette (Tennessee), població dels Estats Units a l'estat de
** Elliston-Lafayette, població dels Estats Units a l'estat de Virgínia
** West Lafayette (Indiana), població dels Estats Units a l'estat d'Indiana
** West Lafayette (Ohio), població dels Estats Units a l'estat d'Ohio
* Biografies:
** Lafayette Ronald Hubbard, escriptor estatunidenc (1911 - 1986)
** Marie-Joseph Paul Yves Roch Gilbert du Motier, conegut com a marquès de la Fayette, aristòcrata i militar francès (1757 - 1834)
** Madame de La Fayette, escriptora francesa (1634 - 1693)
* Cinema:
** La Fayette (pel·lícula), dirigida per Jean Dréville i interpretada per Pascale Audret, Jack Hawkins i Orson Welles (1961)
# La Tête et les Jambes

La Tête et les Jambes va ser un concurs de televisió francès que va ser emès a partir del 20 d'octubre de 1960 a RTF Télévision i a la primera cadena de l'ORTF fins al 1966, després fou reprès a Antenne 2 del 15 de setembre de 1975 fins al 26 de juny de 1978.
Creat per Jacques Antoine en 1957 sota la forma d'una seqüència de l'emissió de Télé Match abans d'esdevenir un programa sencer tots els dijous a primera hora de la tarda de 1960 à 1966, fou presentat per Pierre Bellemare, després per Philippe Gildas i Thierry Roland a la part esportiva.

## Normes del joc

El joc aplega dos candidats: un candidat (« la tête ») respon a preguntes complexes sobre un tema específic (i no només preguntes simples de coneixement general). En cas d'errada, un esportista d'alt nivell (« les jambes ») ha de tenir un rendiment mínim per permetre-li que es mantingui en joc.
Si l'equip contesta les 24 preguntes (6 preguntes setmanals durant 4 setmanes), guanya 100.000 francs (a dividir entre dos). Nombrosos rècords de França foren batuts al programa

## Adaptacions

Entre 1964 i 1970 el concepte del joc va prendre diferents formes: Champions, Pas une seconde a perdre i Cavalier seul, totes presentades per Pierre Bellemare. Va ser a aquest últim, on el candidat era alhora « la tête » et « les jambes », que el futur Primer ministre Laurent Fabius va participar en 1970 (al seva especialitat esportiva era l'equitació).
Durant la temporada 1993-1994, Christian Morin i Cendrine Dominguez van presentar a France 2 una versió més moderna del joc rebatejada Un pour tous.
Una repetició del joc La Tête et les Jambes fou retransmesa a TF1 al començament de 2010. Fou presentat per Jean-Pierre Foucault, Laurence Boccolini i Vincent Lagaf.

## Referències

* ↑ Laurence Leveneur, Les Travestissements du jeu télévisé : Histoire et analyse d'un genre protéiforme (1950-2004), Presses Sorbonne Nouvelle, 2009 ISBN 978-2878544794
* ↑ « Jules Ladoumègue court pour l'honneur dans la séquence La Tête et les Jambes », Télé Match du 3 avril 1958 sur le site de l'INA.
* ↑ «Foucault dans La Tête et les Jambes». jeanmarcmorandini.com.
* ↑ «Lagaf' pour la nouvelle version de La Tête et les Jambes». tele2semaines.fr, juillet 2010.

## Bibliografia

* Michel Drucker et Gilles Verlant, Les 500 Émissions mythiques de la télévision française, Coll. Histoire et Act, Flammarion, 2012 ISBN 978-2081245624
# Lardièrs

Lardièrs (en francès Lardiers) és un municipi francès al departament dels Alps de l'Alta Provença i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 353 | 267 | 322 | 346 | 393 | 364 | 378 | 398 | 342 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 295 | 331 | 315 | 300 | 272 | 244 | 252 | 235 | 262 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 218 | 229 | 180 | 159 | 161 | 121 | 119 | 115 | 111 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 82 | 71 | 63 | 77 | 99 | 124 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977-2009 | Claude Esmieu | PS |
| 2009- | Robert Usseglio | |

## Referències

* ↑ Topònims occitans dels Alps de l'Alta Provença
# La Valeta (Aude)

La Valeta (en francès Lavalette) és un municipi de França de la regió d'Occitània, al departament de l'Aude
# La Valeta (Erau)

La Valeta (en francès Lavalette) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# La Walck

La Walck (en alsacià d Wàlik) és un antic municipi i actual municipi delegat francès, situat a la regió del Gran Est, al departament del Baix Rin. L'any 1999 tenia 1.012 habitants.
L'1 de gener de 2016 es va unir als municipis de Pfaffenhoffen i Uberach i crear Val de Moder.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 896 | 979 | 1.005 | 1.003 | 965 | 1.012 |

## Administració

Llista d'alcaldes :
| Període | Identitat | Partit | Qualitat |
| 2001- | Daniel de Bonn | | |

## Referències

* ↑ Arrêté du 7 décembre 2015 portant création de la commune nouvelle de Val de Moder
# Powell (cràter)

Powell és un petit cràter d'impacte de la Lluna, situat a la vall Taurus-Littrow. Els astronautes Eugene Cernan i Harrison Schmitt van allunar a menys d'1 km al nord-est del cràter en la missió Apollo 17, però no el van visitar.
* Localització de Powell, al centre de la imatge (Lunar Topophotomap 43D1S1)
* Imatge panoràmica des de l'Apollo 17
Al nord de Powell hi ha el cràter Trident i el punt d'allunatge de l'Apollo 17. Al nord-oest apareixen Camelot i Horatio, i al nord-est Sherlock. Steno i Emory es localitzen al sud-est.

## Denominació

El cràter va ser nomenat pels astronautes en referència a John Wesley Powell, geòleg i explorador de l'oest americà. La denominació té el seu origen en els topònims utilitzats en el full a escala 1/50.000 del Lunar Topophotomap amb la referència 43D1S1 Apollo 17 Landing Area.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Tinamú tao

El tinamú tao (Tinamus tao) és una espècie d'ocell de la família dels tinàmids (Tinamidae) conegut a diverses llengües com tinamú tao o tinamú gris (Anglès: Grey Tinamou. Espanyol: tinamú gris o tinamú tao. Francès: tinamou tau). Aquest tinamú habita la selva humida, des de Colòmbia, Veneçuela i nord-oest de Guyana, cap al sud, a través de l'est de l'Equador, i del Perú i zona amazònica del Brasil, fins al nord de Bolívia.

## Referències

* ↑ «Tinamú tao». Cercaterm. TERMCAT, Centre de Terminologia. Rev. 20/11/2023(català)
* ↑ Tinamus tao a INFONATURA Arxivat 2009-02-25 a Wayback Machine. Rev. 05-06-2011
# (59) Elpis

Elpis és l'asteroide número 59 de la sèrie. Es tracta d'un asteroide molt gran, molt fosc i carbonós en composició de tipus C del cinturó principal. Jean Chacornac (1823-1873) el va descobrir a París el 12 de setembre del 1860, i va ésser el sisè, i el darrer, asteroide que va descobrir. S'anomenà Elpis per la deessa de la mitologia grega de l'esperança, Elpis.

## Referències

* 1 2 3 4 5 6 «JPL Small-Body Database». [Consulta: 16 octubre 2023].
* 1 2 3 4 5 6 7 «JPL Small-Body Database». [Consulta: 23 gener 2024].
* ↑ Afirmat a: Minor Planet Center Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 18. Editorial: Springer Science+Business Media. Llengua del terme, de l'obra o del nom: anglès.
* 1 2 3 Afirmat a: JPL Small-Body Database. Identificador JPL Small-Body Database: 2000059.
# Fàbrica Tauler

La fàbrica Tauler és un edifici de Palamós (Baix Empordà) inclòs a l'Inventari del Patrimoni Arquitectònic de Catalunya.

## Descripció

És una fàbrica de planta rectangular, de dos pisos i torratxa a l'angle. A la façana del carrer President Macià s'ha transformat una part de la planta baixa i avui hi ha un comerç. Al segon pis, separat per una cornisa, hi ha 3 finestres, una porta amb barana de ferro, 3 finestres iguals a les primeres i dues més sota la torratxa, totes d'arc de mig punt. Com a remat hi ha un ràfec sostingut per mènsules i el terrat. La façana oposada, carrer Santa Bàrbara, presenta un segon pis dividit per 4 pilastres en 4 cossos. Els dos laterals tenen 2 finestres d'arc de mig punt cada un i als centrals tenen una motllura en forma el·líptica que els emmarca. La torratxa de planta quadrada té 3 finestres per banda i al capdamunt el rètol "R. TAULER" de rajola vidriada blava. Cada costat està rematat per un frontó i a sobre s'aixeca un cos més petit quadrat coronat per una piràmide de rajola vidriada.

## Història

La fàbrica fou bastida per iniciativa de l'empresari Remigi Tauler i Mauri el 1893 en el moment en què Palamós coneixia la puixança de la indústria suro-tapera, i tres anys més tard s'hi establí, també, la residència del propietari.
L'any 2021, l'edifici va ser reformat a allotjament turístic.

## Referències

* 1 2 «Fàbrica Tauler». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
* ↑ «Rehabilitaran l'antiga fàbrica Tauler catorze anys després [entrevista a Josep Buxeda, regidor d'Urbanisme]». Ràdio Palamós, 17-10-2008.
# Leroy Pope Walker

Leroy Pope Walker (Huntsville, Alabama, 1817 - 1884) fou un polític sudista.
Es graduà en lleis i fou congressista a Alabama el 1843-1844, 1847 i 1851, i fins i tot en fou portaveu. Delegat per Alabama en la Convenció Sudista del 1860, fou nomenat secretari de guerra dels Estats Confederats d'Amèrica el 1861 i autoritzà l'atac a Fort Sumter. Va dimitir aleshores i s'uní a l'exèrcit, fou cap de les guarnicions de Mobile i Montgomery i cap del Tribunal Militar. En acabar la guerra, fou advocat de Frank James el 1883 i un dels ponents de la constitució del 1876.

## Referències

* 1 2 Peterson, Dennis L. «Leroy Pope Walker». A: Confederate Cabinet Departments and Secretaries. McFarland, 26 d'abril de 2016, p. 130–138. ISBN 978-1-4766-6521-4.

## Enllaços externs

* Biografia de Leroy Pope Walker Arxivat 2015-09-23 a Wayback Machine.
# Strange Too

Strange Too - Another Violation by Anton Corbijn és la tercera compilació de vídeos musicals de Depeche Mode publicada el 1990. Inclou sis videoclips del grup dirigits per Anton Corbijn que pertanyen a l'àlbum Violator, publicat el mateix any. Com el seu predecessor, Corbijn va filmar els sis vídeos en format Súper 8.

## Llista de vídeos
### VHS

    Mute Film / MF003 (Regne Unit)
* "Personal Jesus"
* "Policy of Truth"
* "Enjoy the Silence"
* "Clean"
* "Halo"
* "World in My Eyes"

### LD (CLV)

    Sire / 38181-6 (Estats Units)
* "Personal Jesus"
* "Policy of Truth"
* "Enjoy the Silence"
* "Clean"
* "Halo"
* "World in My Eyes"

## Referències

* ↑ «Strange Too» (en anglès). DepecheMode.com. Arxivat de l'original el 2012-02-25. [Consulta: 11 gener 2013].
# Stradivarius (marca)

* No s'ha de confondre amb la marca de violins o la família Stradivarius..
Stradivarius és una cadena de botigues de moda presta juvenil creada l'any 1994 que pertany al grup Inditex. Un dels signes més característics de l'empresa és en el seu logotip. Substitueixen la primera S de Stradivarius per una Clau de sol.
Stradivarius aposta per la moda internacional. Les seves botigues, àmplies i amb una ambientació dinàmica, ofereixen un gran ventall de possibilitats per a les joves amb un estil informal i imaginatiu. Les seves 499 botigues a 34 països reuneixen color, llum, grans espais i música jove.

## Història

* 1994, neix la cadena gràcies a la família catalana Triquell, propietaris de Forage amb seu a Sabadell.
* 1999, Inditex adquireix l'empresa amb la compra del 90% de la participació per 18.000 milions de pessetes.
* L'any 2005 s'efectua la compra del 100% i la família fundadora desapareix del capital però no de l'empresa, ja que Jordi Triquell continua sent el seu director. És el fill de Francisco Triquell, que va ser qui va arrencar el negoci tèxtil.
* Actualment està present a 35 països; Andorra, Bahrain, República Txeca, Colòmbia, Xipre, Estònia, França, Grècia, Guatemala, Hongria, Irlanda, Itàlia, Jordània, Kuwait, Letònia, Líban, Lituània, Malta, Montenegro, Marroc, Oman, Polònia, Portugal, Qatar, Romania, Rússia, Aràbia Saudí, Sèrbia, Síria, Eslovàquia, Eslovènia, Espanya, Turquia, Emirats Àrabs, Ucraïna.

## Vegeu també

* Inditex

## Referències

* ↑ http://www.inditex.com/es/quienes_somos/cadenas/stradivarius Arxivat 2010-03-12 a Wayback Machine.
* ↑ http://www.e-stradivarius.com/
# Suslic de Washington

El suslic de Washington (Urocitellus washingtoni) és una espècie de rosegador esciüromorf de la família dels esciúrids. Es troba al nord-oest pacífic, als estats de Washington i Oregon als Estats Units.

## Descripció

El suslic de Washington viu en artemísia o hàbitats de pastures a la conca del riu Columbia als estats de Washington i Oregon. Aquests suslics hibernen durant 7 o 8 mesos a l'any. Els adults es reprodueixen poc després de sortir de la hibernació al gener o febrer i els joves surten del cau natal al març. Les cries es dispersen lluny del cau natal i per a instal·lar-se en noves àrees. Tots augmenten de pes i es preparen per a la hibernació des de la fi de la primavera i el principi de l'estiu. Les cries comencen l'estivació al juny o juliol, i els adults comencen abans, sovint al juny.
Un estudi de radioseguiment es va centrar en la dispersió d'aquesta espècie. Es va trobar que el 72% dels mascles menors es dispersen a l'abril. Les distàncies de dispersió anaven des dels 40 als 3521 metres i la distància de dispersió mitjana era de 880 metres. Entre el 20 i el 56% de les cries amb ràdio-collar van sobreviure a estivació. Els raptors i teixons foren les principals causes de mortalitat. Les taxes de supervivència dels que es van dispersar foren més altes que els que no varen fer-ho, sobretot a causa de la depredació dels teixons en llocs natals.

## Conservació

L'espècie està classificada com en perill a Oregon i és un candidat per a les espècies en perill d'extinció als Estats Units, però no està a la llista. La UICN anteriorment l'havia enumerat com a espècie vulnerable, però en l'actualitat apareix com a gairebé amenaçada.

## Referències

* 1 2 Yensen, E., Hammerson, G. i Popper, K. P.. «Spermophilus washingtoni» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 2 novembre 2015].
* ↑ Klein, K. J. 2005. Dispersal patterns of Washington ground squirrels in Oregon. M.S. Thesis, Oregon State University, Corvallis, OR. 127 pp.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Suslic de cua rodona

El suslic de cua rodona (Xerospermophilus tereticaudus) és una espècie de rosegador de la família dels esciúrids. Viu a Mèxic i els Estats Units. El seu hàbitat natural són els deserts sorrencs de plana, particularment aquells on hi dominen els mesquites i les governadores. Es creu que no hi ha cap amenaça significativa per a la supervivència de l'espècie. El seu nom específic, tereticaudus, significa 'de cua arrodonida' en llatí.

## Referències

* ↑ Linzey, A. V.; Timm, R.; Álvarez-Castañeda, S. T.; Castro-Arellano, I.; Lacher, T. Spermophilus tereticaudus. UICN 2008. Llista Vermella d'espècies amenaçades de la UICN, edició 2008, consultada el 8 novembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Tarcento

Tarcento (friülà Tarcint) és un municipi italià, dins de la província d'Udine. L'any 2007 tenia 9.114 habitants. Limita amb els municipis de Cassacco, Lusevera, Magnano in Riviera, Montenars, Nimis, Reana del Rojale i Tricesimo.
Comprèn les fraccions de Bulfons, Ciseriis, Coia, Collalto, Collerumiz, Loneriacco, Molinis, Sammardenchia, Sedilis, Segnacco, Stella i Zomeais.

## Administració

Llista d'alcaldes :
| Període | Identitat | Partit |
| 2004- | Roberto Pinosa | Centredreta |

## Galeria d'imatges

* Palau Frangipane
* Església San Pietro
* Scorcio della via Roma
# Tatiana Ustínova

Tatiana Ivànovna Ustínova (en rus: Татья́на Ива́новна Усти́нова) (Aluixta, 14 de novembre de 1913 - Vancouver, 4 de setembre de 2009) va ser una geòloga russa que va descobrir la Vall dels Guèisers a Kamtxatka.

## Trajectòria

Ustínova es va graduar a la Universitat de Khàrkiv i posteriorment va treballar en projectes a les muntanyes dels Urals i a la Reserva Ilmen. L'any 1940 va ser traslladada a la reserva natural de Kronotski, a Kamtxatka, juntament amb el seu marit, Iuri Averin. L'abril de 1941, mentre estava acompanyada del guia Anisifor Pàvlovitx Krupenin, va trobar la Vall dels Guèisers.
Fins al 1946, Ustínova va romandre a la península de Kamtxatka investigant la vall. Va posar nom a les fonts termals més potents i impressionants que hi havia. Més tard, va treballar a Chișinău, a la República Socialista Soviètica de Moldàvia. El 1951 va publicar el llibre Geysers of Kamchatka.
L'any 1989 va deixar la seva terra natal per anar a viure al Canadà, juntament amb la seva filla gran, Tatiana, i va morir a Vancouver el 4 de setembre de 2009. D'acord amb el seu testament, el 5 d'agost de 2010, 11 mesos i 2 dies després de la seva mort, es van escampar les seves cendres a la Vall dels Guèisers.

## Referències

* 1 2 Nefedov, Tatiana. «Geotermal miracle» (en anglès). Russian Geographical Society, 15-11-2014.